EkBass/fiwiki-20250220-pages-articles huggingface dataset:
Dangerous Toys

Dangerous Toys oli Austinissa, Texasissa vuonna 1987 perustettu, rosoista hard rockia soittanut yhtye. Se julkaisi kaikkiaan neljä studioalbumia. Yhtye oli kohtalaisen suosittu ja sillä oli muutamia hittejä jotka saivat soittoaikaa MTV:llä. Dangerous Toys myös soitti 90-luvun vaihteessa Operation Rock and Roll -kiertueella mm. Judas Priestin, Alice Cooperin, Motörheadin ja Metal Churchin kanssa. Yhtye hajosi vuosituhannen vaihteessa. Laulaja/basisti McMasterilla ja kitaristi Lidelillä on uusi yhtye nimeltä Broken Teeth. McMaster on myös soittanut vuosia texasilaisessa KISS-coverbändissä nimeltä SIKK. == Alkuperäinen kokoonpano == * Jason McMaster – laulu * Danny Aaron – kitara (hänet korvasi 90-luvun alussa Paul Lidel) * Scott Dalhover – kitara * Mike Watson – basso (lähti 90-luvun puolivälissä, McMaster tarttui tämän jälkeen bassoon) * Mark Geary – rummut == Diskografia == === Studioalbumit === * * * * === Livealbumit === * === Singlet === * 'Dangerous Toys': Teas'N, Pleas'N ja Scared * 'Hellacious Acres': Gimme No Lip ja Line 'Em Up == Aiheesta muualla == * Dangerous Toys Domain Luokka:Yhdysvaltalaiset hard rock -yhtyeet
Kannu (astia)

Kannu on tavallisesti kahvallinen nesteiden säilytys- ja kaatoastia. Monet kannut ovat lasisia, metallisia, keraamisia, posliinisia tai muovisia. Kannussa on myös yleensä korva tai sanka, joka helpottaa kannusta pitelemistä, sekä nokka, joka toimii nesteen kaadon suuntaajana. == Katso myös == * Astia * Kanisteri * Leili * Pullo == Lähteet == == Aiheesta muualla == Luokka:Astiat Luokka:Kodinesineet Luokka:Pakkaus Luokka:Säiliöt pl:Dzban (naczynie) sh:Krčag
Bambuesirippu

Bambuesirippu oli kylmän sodan aikana käytetty käsite, jolla viitattiin Euroopassa olleen rautaesiripun tapaan sosialistisia ja kapitalistisia valtioita Aasiassa erottaneeseen rajaan. Termiä ei kovin usein käytetty puhuttaessa Pohjois-Korean ja Etelä-Korean välisestä rajasta tai kommunismin ja lännen välisestä rajasta Kaakkois-Aasiassa. Termi ”bambuesirippu” oli käytössä harvemmin kuin termi ”rautaesirippu”, sillä kun jälkimmäinen pysyi melko vakaana lähes viisikymmentä vuotta, edellinen siirtyili jatkuvasti. Se ei myöskään ollut yhtä täsmällinen Aasian poliittisen tilanteen kuvaus, koska Itä-Aasian kommunistimaat eivät olleet kovin yhtenäinen ryhmä. Kommunistiset Mongolian kansantasavalta, Vietnam ja myöhemmin Laos olivat Neuvostoliiton liittolaisia, kun taas Demokraattisen Kamputsean Pol Potin aikainen hallitus oli uskollinen Kiinalle. Pian Korean sodan jälkeen Pohjois-Korea lakkasi olemasta sen enempää Neuvostoliiton kuin Kiinankaan liittolainen. Kiinan ja Yhdysvaltain suhteiden paraneminen kylmän sodan vuosina teki termistä jossain määrin vanhentuneen, paitsi kun viitattiin Korean niemimaahan ja Yhdysvaltain ja Neuvostoliiton liittolaisten jakoon Kaakkois-Aasiassa. == Lähteet == == Aiheesta muualla == Luokka:Aasian historia Luokka:Kylmän sodan käsitteet Luokka:Metaforat
Dangerous Toys (albumi)

Dangerous Toys on samannimisen yhtyeen debyyttialbumi vuodelta 1989. Levyltä julkaistiin kaksi singleä, Teas'N, Pleas'N ja Scared. Levyn kappale Scared on omistettu rock-muusikko Alice Cooperille. ==Kappaleet== Kaikki kappaleet säveltänyt Dangerous Toys ja sanoittanut Jason McMaster, ellei toisin mainittu. # # # # # # # # # # # ==Kokoonpano== * Jason McMaster – laulu * Danny Aaron – kitara, laulu * Scott Dalhover – kitara * Mike Watson – basso, laulu * Mark Geary – rummut ==Tuotanto== * Max Norman – tuotanto, engineering ja miksaus (The Record Plantissä, Hollywoodissa) * Bob Ludwig – masterointi (Masterdiskissä, New Yorkissa) * Bruce Barris ja Aaron Isaacs – assistant engineers * Tommy Pons – kannen piirros * The Illusion Factory – kannen ulkoasu ja DT-logo * Mark Weiss – valokuvaus Luokka:Vuoden 1989 esikoisalbumit Luokka:Yhdysvaltalaiset hard rock -albumit
Urkumusiikki

Urkumusiikki on uruille sävellettyä tai sovitettua kirkko- tai taidemusiikkia. Tunnetuin lajityyppi on barokin ajan pohjoissaksalainen koulukunta, jota edustavat säveltäjät Dietrich Buxtehude ja Johann Sebastian Bach. Uuden musiikin parissa uruille on säveltänyt paljon muun muassa Olivier Messiaen. == Urkumusiikin tapahtumat Suomessa == * Organum-seuran järjestämä kansainvälinen Helsingin urkufestivaali *Lahden Kansainvälinen Urkuviikko * Helsingin Urkukesä * Pori Organ * Urkuperinnepäivät * Urkuyö ja aaria == Aiheesta muualla == * Urkumusiikki *Helsingin urkufestivaali *Organum-seura *
Tunturi Start

Tunturi Start on Tunturipyörän valmistama mopomalli. Niitä valmistettiin vuosina 1970–1984 sen jälkeen, kun poljinpakko poistui. Useimmat Startit ovat väriltään vihreitä tai punaisia. Nykyään ne ovat myös jonkin tasoisia harvinaisuuksia: niitä ei enää juuri yleisillä teillä näe. Näitä noin 45 kilometrin tuntivauhtiin kykeneviä mopoja kutsutaan usein myös lempinimellä ”Pappa-Tunturi”. Ne eroavat Tunturi Maxista sen verran, että näissä on jalkavaihteet ja jalkatapit, Maxissa vaihteet ovat kädensijassa ja se oli varustettu polkimilla. Tunturi Starteissa ei ole itse voitelevaa moottoria, eli niissä ei ole omaa öljysäiliötä, vaan voitelu tapahtuu sekoittamalla 2-tahtiöljyä tavalliseen bensiiniin. Sekoitussuhde on 1:25 (=4%) tai 1:50 (=2%) öljyn laadusta riippuen. == Moottori Puch VS 50 KX == *Moottorin tyyppi: 2-tahti *Iskun pituus: 43 mm *Iskutilavuus: 49 cm3 *Puristussuhde: 1:6,5 *Voitelu: Kiertohuuhtelu kampikammiossa *Vaihteistoöljy: 300 cm3 *Vaihteisto: 2-vaihteinen *Kytkin: Öljykylvyssä toimiva monilevy *Jäähdytys: Puhallinjäähdytteinen *Kaasutin: Bing 1/11/33-11 mm *Pääsuutin: 50, 52 *Sytytysjärjestelmä: Kärjellinen *Sytytysennakko: 2 mm e.ykk. *Sähkölaitteet: Bosch vauhtipyörämagneetto 6V/17W *Polttoaine: Bensiinin ja kaksitahtiöljyn seos 2-3% == Runko == *Teräslevyistä puristettu kotelorunko sisäpuolisin jäykistein *Pituus, leveys: 1850 mm, 680 mm *Akseliväli, maavara: 1200 mm, 150 mm *Renkaat: 2,75-21" *Tankki: 5,2 litraa *Varatankki: 0,2 l == Aiheesta muualla == * Pappa-Tunturin historia Start
Nadiiri

Nadiiri tarkoittaa tähtitieteessä taivaan alinta pistettä eli kohtaa, joka on suoraan katsojan jalkojen alla. Nadiirin vastakohta on zeniitti. == Katso myös == *Taivaanpallo Luokka:Pallotähtitiede Luokka:Luonnonmaantiede
Lueyi Dovy

Lueyi Dovy (s. 10. marraskuuta 1975 Marseille, Ranska) on ranskalainen pikajuoksija. Hän voitti Ladji Doucourén, Ronald Pognonin ja Eddy De Lépinen kanssa 4 x 100 metrin viestijuoksun 2005 Helsingin MM-kilpailuissa. ==Henkilökohtaiset ennätykset== * 100 metriä – 10,24 (2005) * 200 metriä – 20,68 ==Aiheesta muualla== * Luokka:Ranskalaiset pikajuoksijat Luokka:Vuonna 1975 syntyneet Luokka:Elävät henkilöt
Max Norman

Max Norman on äänilevytuottaja ja ääniteknikko, joka on työskennellyt muun muassa Megadethin, Ozzy Osbournen ja Savatagen kanssa. Hänen tuottamiaan menestyslevyjä ovat muun muassa Ozzy Osbournen Diary of a Madman ja Megadethin Countdown to Extinction. ==Aiheesta muualla== *Discogs.com, diskografiaa Luokka:Brittiläiset musiikkituottajat Luokka:Syntymävuosi puuttuu Luokka:Elävät henkilöt
SM-liiga

SM-liiga voi tarkoittaa seuraavia Suomen pääsarjoja: * Jääkiekon SM-liiga * A-junioreiden SM-liiga (jääkiekko) * Salibandyn SM-liiga * Käsipallon SM-liiga * Lentopallon SM-liiga * Paintballin SM-liiga * Rullakiekon SM-liiga * Shakin SM-liiga * Tenniksen SM-liiga
Bren LMG

Bren on Yhdistyneen kuningaskunnan vuonna 1935 käyttöönottama kaasumäntätoiminen, avoimelta lukolta ampuva .303 British --kaliiperinen pikakiväärimalli. Bren perustuu tšekkoslovakialaiseen ZB vz.26 pikakivääriin ja sen nimi on yhdistelmä aseitten valmistuspaikkojen Brno ja Enfield alkukirjaimista.Modern Firearms - Bren ==Rakenne== Brenin piippu on pikairroitettava ja aseitten mukana toimitettiin vaihtopiippu. Vuosien 1958–1971 välillä valmistetuissa 7,62 mm NATO kaliiperisissa L4-mallin Breneissä on kovakromattu piippu, joka ei normaalissa taistelukäytössä vaadi vaihtamista. Aseen lipas sijaitsee sen päällä, joten tähtäimet on asennettu aseen vasempaan sivuun. Kaikki versiot on varustettu haaratuella. Breniin valmistettiin tulitukikäyttöä varten myös kolmijalkaa. ==Historiaa== Brenin varsinainen sarjatuotanto alkoi vasta vuonna 1937, jolloin niitä valmistettiin vain 42 kappaletta, mutta seuraavan vuoden puolivälissä aseita valmistui jo 300 kappaletta viikossa. Royal Small Arms Factoryn lisäksi sen tuotanto alkoi vuodesta 1940 lähtien myös John Inglis and Companyn Long Branchin tehtaalla Kanadassa, ja Lithgowin tehtaalla Australiassa. Bren todisti toimivuutensa toisessa maailmansodassa, mutta kuten kaikkia pikakiväärejä, myös Breniä vaivasi aseen tulivoimaan nähden suuri paino. Vaikka Bren oli painava, se oli sotilaiden suosima, koska se oli tehokas, luotettava, tarkka ja kestävä. Ainoa yleinen vika mallissa oli lippaat. Ne ladattiin yleensä 27-28 patruunalla syöttöhäiriöiden ehkäisemiseksi. Bren oli myös hyvin moderni vaihdettavan piippunsa ansiosta. 7,62 mm NATO kaliiperisia L4-mallin Brenejä on edelleen brittiarmeijan ja -laivaston käytössä. === BREN Mk 1 ja Mk 2 / Mk 3 ja Mk 4 tekniset tiedot=== *Kaliiperi: .303 British (7,7 x 56 mm R) *Pituus: 115,6 cm / 109,0 cm *Piipun pituus: 63,5 cm / 56,5 cm *Paino lataamattomana: 10,2 kg / 8,7 kg *Paino ladattuna: 11,25 kg / 9,75 kg *Lipas: 30 patruunan tankolipas, ilmatorjuntakäytössä 100 patruunan rumpulipas. *Teoreettinen tulinopeus: 500 laukausta/min. == Lähteet == == Aiheesta muualla == Luokka:Pikakiväärit Luokka:Falklandin sota Luokka:Toisen maailmansodan sotilaskalusto Luokka:Korean sota
Ernesto Pérez Balladares

Ernesto Pérez Balladares (s. 29. kesäkuuta 1946, Panama City) oli Panaman presidentti vuosina 1994–1999. Balladares opiskeli Notre Damen ja Pennsylvanian yliopistoissa. Vuonna 1975 hänet nimitettiin Panaman talousministeriksi. Maaliskuussa 1979 hän oli yksi Demokraattisen vallankumouspuolueen (PRD) perustajista. Balladares toimi Panaman presidenttinä 1. syyskuuta 1994 – 1. syyskuuta 1999. Häntä edelsi Guillermo Endara ja seurasi Mireya Moscoso. Balladares on naimisissa Dora Boyd Preciadon kanssa ja hänellä on kolme tytärtä. Luokka:Panaman presidentit Luokka:Vuonna 1946 syntyneet Luokka:Elävät henkilöt
Guillermo Endara

Guillermo David Endara Galimany (12. toukokuuta 1936 Panama City, Panama – 28. syyskuuta 2009 Panama City, Panama) oli panamalainen poliitikko. Hän toimi maansa presidenttinä vuosina 1989–1994. Häntä edelsi tilapäinen presidentti Francisco Rodríguez ja seurasi Ernesto Pérez Balladares. Endara syntyi Panama Cityssä ja opiskeli lääketiedettä. Endara oli Panaman merkittävän 1900-luvun siviilijohtaja Arnulfo Ariasin läheinen tukija. Arias kuoli 1988. Endaran tilaisuus koitti 19. joulukuuta 1989, kun 24 000 Yhdysvaltain sotilasta auttoi kukistamaan maan sotilasdiktaattorin, kenraali Manuel Noriegan. Hän voitti vuoden 1989 presidentinvaalit ja hallitsi maata vuoteen 1994 saakka. Endara osallistui myös vuosien 2004 ja 2009 presidentinvaaleihin, mutta ei voittanut. ==Lähteet == Luokka:Panaman presidentit Luokka:Vuonna 1936 syntyneet Luokka:Vuonna 2009 kuolleet
Jorge Illueca

Jorge Enrique Illueca Sibauste ( 17. syyskuuta, 1918 – 3. toukokuuta, 2012) oli panamalainen poliitikko ja diplomaatti, joka toimi Panaman presidenttinä vuonna 1984. Illueca syntyi Panama Cityssä, Panamassa. Hän opiskeli Panaman yliopistossa, Harvardin yliopistossa ja Chicagon yliopistossa (oikeustieteen tohtoriksi, 1955). Hänestä tuli yksi maan tärkeimmistä asianajajista, ja opetti professorina Panaman yliopistossa lakia, ja 1970-luvulla hän aloitti diplomaattisen uransa ensin työskennellessään Yhdistyneissä kansakunnissa kansainvälisen oikeuden kysymyksissä. Hän toimi Panaman suurlähettiläänä Yhdistyneissä kansakunnissa vuosina 1976–1981 ja Panaman ulkoministerinä vuosina 1981–1983. Vuonna 1982 hänet valittiin Panaman presidentiksi ja toimi presidenttinä muutaman kuukauden ajan vuonna 1984 kunnes erosi presidentin tehväistä määräen uudet vaalit , joihin hän ei osallistunut. Samana aikana hän oli myös YK:n yleiskokouksen puheenjohtaja vuodesta 1983 vuoteen 1984. Hän toimi pysyvänä jäsenenä välimiesoikeudessa Haagissa vuosina 1974-1990 ja Yhdistyneiden kansakuntien kansainvälisen oikeuden komission jäsenenä kolmesti ( 1982-1986, 1987-1991 ja 1997-2001). Hän jatkoi työtä Yhdistyneiden kansakuntien kanssa erityisesti ympäristöasioissa. Hänen tiedettiin olevan Yhdysvaltain armeijan School of the Americasin vastustaja, jota hän kutsui "suurimmaksi perustaksi Latinalaisen Amerikan epävakaudelle.” == Lähteet == Luokka:Panaman presidentit Luokka:Vuonna 1918 syntyneet Luokka:Vuonna 2012 kuolleet Luokka:Panaman ministerit Luokka:Ulkoministerit Luokka:Professorit Luokka:Asianajajat Luokka:DiplomaatitLuokka:Suurlähettiläät Luokka:YK:n virkamiehet
Turkka Mali

Turkka Antero Mali (18. tammikuuta 1956 ForssaKuka kukin on 2007, s. 581. Helsinki 2006. ISBN 951-1-20606-0 – 17. joulukuuta 2023) oli suomalainen sanoittaja ja muusikko. Hänen sanoittamiaan kappaleita ovat muun muassa ”Kirje” (levyttänyt muun muassa Janne Hurme), ”Jaksaa vanhakin tanssia” (Reijo Taipale), ”Vain yksi maa” (Arja Havakka), ”Täällä Pohjantähden alla” (Petri Laaksonen) ja ”La dolce vita” (Anneli Saaristo). Turkka Mali oli koulutukseltaan ylioppilasmerkonomi. Hän työskenteli 1980-luvulla musiikinopettajana ja aloitti 1990-luvulla Musiikki-Fazerin palveluksessa. Sittemmin hän siirtyi päätoimiseksi sanoittajaksi ja freelanceriksi ja teki yli 2 500 laulusanoitusta Pomus.netin tietokanta. Mali esiintyi ja levytti vuodesta 1978 lähtien nuoremman veljensä Mikan kanssa duona Mika ja Turkka Mali. Levytyksiin kuuluivat esimerkiksi useampi albumi Vladimir Vysotskin musiikkia suomennettuna. Lisäksi Mali julkaisi pari soololevyä: Uudet äänet ja Synnyinmaa sekä yhteislevyn Kukerpillid-yhtyeen kanssa Meren juhlaa. Mali sanoitti myös salanimillä Jarna Leinonen ja Henri Uotila. Malin poika on tietokilpailukirjailija Magnus Mali. Mali valittiin Forssan kaupunginvaltuustoon kuntavaaleissa 2017 Kokoomuksen listalta. Hänelle myönnettiin valtion ylimääräinen taiteilijaeläke vuonna 2021. == Lähteet == == Aiheesta muualla == * Haastattelu, Selvis 4/2000 * * * Luokka:Suomalaiset muusikot Luokka:Suomalaiset sanoittajat Luokka:Kansallisen Kokoomuksen poliitikot Luokka:Forssan kaupunginvaltuutetut Luokka:Vuonna 1956 syntyneet Luokka:Vuonna 2023 kuolleet
Snyder Rini

Snyder Rini (s. 27. heinäkuuta 1948) on salomonsaarelainen poliitikko, joka oli maansa pääministerinä lyhyesti huhtikuussa 2006. Sitä ennen hän oli toiminut muun muassa talousministerinä vuosina 2000–2001 ja 2002–2003. Joulukuusta 2007 lähtien hän on jälleen toiminut talousministerinä. Edellisessä hallituksessa varapääministerinä toiminut Rini valittiin Salomonsaarten pääministeriksi 18. huhtikuuta 2006. Häntä kuitenkin syytettiin korruptiosta, ja maassa puhkesi laajoja mellakoita hänen valintansa seurauksena. Erityisenä kohteena oli pääkaupungin Honiaran chinatown, jonka rakennuksia poltettiin ja liikkeitä ryöstettiin, sillä Rinin uskottiin suosineen kiinalaisia sijoittajia ja käyttäneen heiltä saatuja rahoja äänestäjien lahjomiseen. Kahdeksan päivää valintansa jälkeen Rini ilmoitti eroavansa – juuri ennen kuin parlamentti olisi äänestänyt epäluottamuslauseesta häntä kohtaan. Häntä seurasi virassa Manasseh Sogavare. == Lähteet == Luokka:Salomoninsaarten pääministerit Luokka:Vuonna 1948 syntyneet Luokka:Elävät henkilöt
Wretch

Markus Wennerström eli Wretch (s. 1979) on suomalainen hip hop -tuottaja ja MC, joka kuuluu Trilogia-yhtyeeseen. Wretch aloitti rap-uransa vuonna 1998, jolloin hän julkaisi itse tuottamansa englanninkielisen demonauhan Spect Minez Anthem. Tuolloin vielä varsin tuntematon rap-yhtye Fintelligens sai tämän nauhan käsiinsä ja pyysi Wretchiä tekemään biittejä albumilleen Renesanssi. Wretch teki biitin kultaa myyneeseen singleen ”Stockholm–Helsinki” ja tuli siten tunnetuksi Suomen hip hop -piireissä. Myöhemmin Wretch teki biittejä myös Kapasiteettiyksikön ja Avaimen esikoislevyille. Wretchin tuotantoa on kuultu myös muun muassa Rähinä Recordsin Pommi-mixtapeilla. Kun Trilogia-yhtye perustettiin, hän käytti nimeä Desibeli, mutta vaihtoi sen myöhemmin takaisin Wretchiin. Nykyään Wennerström työskentelee Ylellä. == Julkaisut == ;Spect Minez Anthem (1998) # Intro # Spect Minez Anthem # Payin Duez # Game & Occupation Luokka:Suomalaiset hip hop -artistit Luokka:Suomalaiset hip hop -tuottajat Luokka:Vuonna 1979 syntyneet Luokka:Elävät henkilöt
Beeline

Beeline () on eräs Venäjän kolmesta suurimmasta matkapuhelinoperaattoreista. Beeline kuuluu VimpelComiin, (), jonka pääkonttori on Moskovassa. VimpelComin (Beelinen) tärkeimmät kilpailijat ovat MegaFon ja MTS. Markkina-arvoltaan kaikki kolme kuuluvat Venäjän kahdenkymmenen arvokkaimman pörssiyrityksen joukkoon. RIAraitingin sadan venäläisen suuryritysten vuoden 2014 vertailussa VimpelCom nousi markkina-arvoltaan 10. suurimmaksi venäläisyritykseksi. Yhtiön arvoksi arvioitiin 744,003 miljardia ruplaa vuoden 2013 lopussa (+43,9 % edellisvuoteen). VimpelCom perustettiin vuonna 1992 yritys aluksi operoi AMPS- ja DAMPS-verkoissa Moskovan alueella. Vuonna 1996 VimpelComista tuli ensimmäinen venäläinen yritys joka listattiin New Yorkin pörssissä. Tammikuussa 2005 yrityksellä oli yli 25 miljoonaa asiakasta 74:ssä Venäjän 89:stä alueesta. Yhtiö toimii myös monissa IVY-maissa. ==Lähteet== == Aiheesta muualla == * Beelinen viralliset sivut Luokka:Tietoliikenneyhtiöt Luokka:Venäläiset yritykset
Yūko Nakazawa

Yūko Nakazawa ( Nakazawa Yūko, s. 19. kesäkuuta 1973 Fukuchiyama, Japani) on japanilainen laulaja ja näyttelijä. Hän on Morning Musumen entinen jäsen ja vanhin jäsen Hello! Projectissa, johon hän liittyi vuonna 1997. Hän erosi Morning Musumesta vuonna 2001 ja oli yhtyeen ensimmäinen jäsen, joka aloitti soolouran. Tällä hetkellä Yūko on Hello! Projectin solisti. Hän on näytellyt päiväsarjoissa, kuten sarjoissa Beauty 7 ja Gokusen. Hän oli myös juontaja japanilaisessa televisio-ohjelmassa Hello! Morning, kunnes Kei Yasuda otti hänen paikkansa valmistumisensa jälkeen. ==Hello! Projectin ryhmät== **Morning Musume (1997-2001) **Hello! Project shirogumi (2005) *Shuffle-unitit: **2000: Akagumi 4 **2004: H.P. All Stars **2005: Puripuri Pink == Julkaisut == === Singlet === # Nimi Julkaisupäivä 1:n viikon myynti Koko myynti 1 カラスの女房 (Karasu no nyōbō) 05.08.1998 21,200 74,700 2 お台場ムーンライトセレナーデ (Odaiba Moonlight Serenade, Gen Takayama)n kanssa 02.12.1998 10,810 18,340 3 純情行進曲 (Junjō kōshinkyoku) 09.06.1999 10,630 26,820 4 上海の風 (Shanghai no kaze) 12.07.2000 25,120 52,560 5 悔し涙ぽろり (Kuyashi namida porori) 15.02.2001 31,800 72,930 6 二人暮し (Futarigurashi) 01.08.2001 29,090 39,720 7 東京美人 (Tōkyō bijin) 28.08.2002 13,560 16,860 8 Get Along With You 21.05.2003 7,061 9,379 9 元気のない日の子守唄／長良川の晴れ (Genki no nai hi no komoriuta / Nagaragawa no hare) 11.02.2004 4,375 5,352 10 Do My Best 26.05.2004 5,156 7,011 === Albumit === *第一章 (Dai 1-shō) 12.12.1998) *第二章～強がり～ (Dai 2-shō – Tsuyogari, 22.07.2004) === DVD:t === # [27.11.2002] 中澤裕子シングルMクリップス① (Nakazawa Yūko single M clips 1) # [22.1.2003] 紳士はミニがお好き！at studio DREAM MAKER (Shinshi wa mini ga o-suki! at studio DREAM MAKER) # [10.10.2007] TYPE-Y 2007 BIRTHDAY LIVE == Näyttelijäntyöt == === Elokuvat === * Minimoni The Movie okashina daibōken! (Ääni, 2003) * Tetsujin 28-gō (2005) === TV-Draamat === * [2001] Beauty 7 * [2002] Ginza no koi * [2002] Gokusen * [2004] Home Maker * [2004] Kochira hon Ikegami-sho (3) == Kuvakirjat == * Feather * [11.2002] Watashi ga omou, konna onna (私が思う、こんな女) Luokka:Japanilaiset laulajat Luokka:Japanilaiset idolit Luokka:J-pop Luokka:Morning Musume Luokka:Vuonna 1973 syntyneet Luokka:Elävät henkilöt
Cuthbert Sebastian

Cuthbert Montraville Sebastian (1921 – 25. maaliskuuta 2017 Basseterre) oli Saint Kitts ja Nevisin kenraalikuvernööri vuosina 1996–2013. Hän opiskeli Mount Allisonin yliopistossa, New Brunswickissa ja valmistui kirurgiksi. Cuthbertin edeltäjä kenraalikuvernöörinä oli sir Clement Arrindell. ==Lähteet== Luokka:Saintkittsnevisläiset henkilöt Luokka:Kenraalikuvernöörit Luokka:Vuonna 1921 syntyneet Luokka:Vuonna 2017 kuolleet
Liz McColgan

Elizabeth ”Liz” McColgan-Nuttall (o.s. Lynch, ent. McColgan, s. 24. toukokuuta 1964 Dundee) on skotlantilainen entinen kestävyysjuoksija. Irlantilais- katoliseen perheeseen syntynyt McColgan oli jo lapsena lahjakas juoksija. Hän voitti 12-vuotiaana Dundeen koulujen maastojuoksukilpailun. Kymmenen vuotta myöhemmin, vuonna 1986, hän voitti Kansainyhteisön kisojen 10 000 metrin juoksun. Soulin olympialaisissa 1988 hän sijoittui 10 000 metrillä toiseksi Neuvostoliiton Olga Bondarenkon jälkeen. Sisäratojen MM-kilpailuissa Budapestissä 1989 hän saavutti hopeaa 3 000 metrin juoksussa. Kansainyhteisön kisoissa 1990 hän voitti 10 000 metrin kilpailun ja sijoittui 3 000 metrillä kolmanneksi. Tokion MM-kilpailuissa 1991 McColgan voitti MM-kultaa 10 000 metrillä. Samana vuonna hänet valittiin BBC:n vuoden urheilijaksi. Vuonna 1996 hän voitti Lontoon maratonin ajalla 2.27.54. Urheilu-uransa jälkeen hän perusti 1999 urheiluseuran Carnoustiehen ja on siitä lähtien valmentanut nuoria urheilijoita. Vuonna 2004 hänet nimitettiin Skotlannin urheilun Hall of Fameen. Liz McColgan oli aiemmin naimisissa pohjoisirlantilaisen yleisurheilija Peter McColganin kanssa, ja tammikuussa 2014 hän avioitui yleisurheiluvalmentaja John Nuttallin kanssa == Lähteet == Luokka:Brittiläiset kestävyysjuoksijat Luokka:Brittiläiset olympiamitalistit Luokka:Vuonna 1964 syntyneet Luokka:Elävät henkilöt
Battle (hip hop)

Battle on hip hop -kulttuurille ominainen kilpailumuoto, jossa kaksi MC:tä ottavat mittaa toisistaan. Battlen tarkoitus on voittaa vastustaja nokkelalla riimittelyllä, joka perustuu yleensä improvisointiin, eli niin sanottuun freestyleen. Riimittelyyn sisältyy usein henkilökohtaisia solvauksia sisältäviä punchlinejä, joiden tarkoitus on yleensä saattaa vastustaja hämmennykseen ja sanattomaksi, eli jäätymään. Battleja järjestetään erilaisissa tapahtumissa, joissa on mukana myös DJ, jonka soittamaan instrumentaaliseen hip hop -musiikkiin riimit pyritään sovittamaan. Battleja käydään myös useiden räppäreiden muodostamissa cyphereissä, eli tiiviissä ringeissä, joissa musiikki voidaan saada aikaan myös beatboxaamalla. Battle on ominaista lähestulkoon kaikille hip hop -kulttuurin osa-alueille, joskin sen ilmenemismuodot vaihtelevat. Keskeisintä kaikille sen muodoille on omien taitojen näyttäminen ja vastustajan päihittäminen olemalla nokkelampi. Suomessa järjestetään vuosittain Rap SM. ==Katso myös== * Kilpalaulanta * Skriivaa ku riivaa * 8 Mile Luokka:Hip hop -musiikki Luokka:Englanninkieliset sanat ja sanonnat
Jenny Shipley

Jennifer Mary ”Jenny” Shipley (o.s. Robson; s. 4. helmikuuta 1952 Gore) on uusiseelantilainen poliitikko. Hän toimi vuosina 1997–1999 maansa ensimmäisenä naispääministerinä. Shipley syntyi Goressa, Uudessa-Seelannissa ja valmistui vuonna 1971 opettajaksi. Hän liittyi vuonna 1975 Uuden-Seelannin kansallispuolueeseen. Hänestä tuli vuonna 1993 maansa terveysministeri. 8. joulukuuta 1997 – 5. joulukuuta 1999 hän toimi Uuden-Seelannin pääministerinä. Häntä edelsi Jim Bolger ja seurasi Helen Clark. Shipley on naimisissa ja hänellä on kaksi lasta. == Lähteet == == Aiheesta muualla == Luokka:Uuden- Seelannin pääministerit Luokka:Vuonna 1952 syntyneet Luokka:Elävät henkilöt
Beatbox

Beatbox on hip hop -musiikin alalaji. Beatbox syntyi 1980-luvulla Etelä- Bronxissa. Kun ei ollut soittimia, keksittiin matkia rumpujen ääniä suulla. Beatboxatessa kädet laitetaan yleensä suun eteen kaikukopaksi tehostamaan ääniä. Yleensä beatboxaajilla on mikrofoni, jolloin äänet saadaan kuulumaan riittävän kovaa. Beatbox on silloin onnistunutta kun yleisö ei usko että ääni tulee ihmisestä. Beatbox-taustoja käytetään hip hopissa harvoin, mutta beatboxin käyttö laulujen välissä tehosteena on yleistä. Beatbox tuli tunnetuksi 2000-luvun alussa, sitä ennen laji oli melko tuntematon kaikille. Beatboxia sanotaan usein hip hop -kulttuurin viidenneksi ainesosaksi. Beatbox on kehittynyt näkyvästi 2000-luvulle tultaessa, kun se ei enää rajoittunut vain hip hopiin. Myös elektronisen musiikin esittäminen, kuten dubstepin, on hyvin suosittua beatboxaajien keskuudessa. Tunnetuimpia ja menestyneimpiä beatboxaajia ovat muun muassa Reeps One, KRNFX (myös nimellä Korean Effects), Alem, Skiller, Babeli ja Napom. Suomalaisista beatboxaajista tunnetuin lienee Felix Zenger. == Aiheesta muualla == * Swissbeatbox * Découvrir le beatbox * Human Beatbox Community Luokka:Hip hop -musiikki Luokka:Englanninkieliset sanat ja sanonnat
Varppaaja

Varppaaja on lähinnä tukkilauttojen vetämiseen tarkoitettu vesiliikenteessä käytetty alustyyppi. Varppaajia käytettiin runsaasti Suomen sisävesiliikenteessä etenkin 1800-luvun loppupuoliskolla ja 1900-luvun alussa. Varppaajien käyttö oli useimmiten vaihtoehto joko niitä edeltäneille hevosponttoille ja varppaajia seuraaville hinaajille. Varppaajat olivat usein pienempiä ja etenkin heikommilla höyrykoneilla varustettuja kuin varsinaiset hinaajat. Siten varppaaja ei jaksanut vetää tukkilauttaansa potkurivedolla kuten hinaaja, vaan hinaamiseen käytettiin aluksen ankkurivinssiä. Varppaajan apuvene, jona toimi yleensä soutuvene, kuljetti aluksen ankkurin kauas varppaajasta sen tulevaan kulkusuuntaan. Ankkurin laskun jälkeen varppaaja veti itsensä ankkurinsa luokse ankkurivinssiä käyttäen, jonka jälkeen apuvene lähti uudelle matkalle kohti seuraavaa määränpäätä. Varppaajan käyttö hinauksissa oli jatkuvien pysähdysten vuoksi hidasta ja vaati myös enemmän työvoimaa kuin höyryhinaajien käyttö. Vastaavasti varppaajan hankintahinta oli merkittävästi edullisempi kuin voimakkaammalla höyrykoneella varustetun hinaajan. Edulliset varppaajat säilyttivät asemansa pitkään hinaajien rinnalla etenkin pienemmillä uittoreiteillä. Suomessa Vesijärvellä oleva m/s Rasvanki (aikaisempi s/s Rasvanki, s/s Kivijärvi, m/s Rasvanki ja m/s Jenny), joka rakennettiin 1896 Varkaudessa ja m/s Tervaniemi, joka rakennettiin 1893 Helsingissä, ovat varppaajia. http://www.paijanteenlaivurit.fi/alusrekisteri == Lähteet == Luokka:Laivatyypit Luokka:Metsätalous
Eric Gill

Arthur Eric Rowton Gill (22. helmikuuta 1882 Brighton – 17. marraskuuta 1940 Uxbridge) oli brittiläinen kuvanveistäjä, kirjasinsuunnittelija ja kaivertaja, joka tunnetaan erityisesti Gill Sans -kirjaimiston luojana. Gill opiskeli ladontaa vuonna 1902 kalligrafi Edward Johnstonin johdolla Lontoossa. Avioiduttuaan vuonna 1906 Gill muutti taiteilijayhteisöön Ditchlingissä ja aloitti kuvanveiston. Gillin ensimmäinen menestynyt työ oli veistos Äiti ja lapsi vuodelta 1912. Vuonna 1914 Gill toimitti sarjan veistoksia Westminsterin katedraaliin. Samana vuonna Gill tapasi kirjasinsuunnitelija Stanley Morisonin, ja alkoi kiinnostua kirjasinmuotoilusta. Gill Sansin lisäksi Gill suunnitteli kirjasimet Perpetua (1926), Golden Cockerel Roman (1929), Solus (1929), Joanna (1930–1931), Aries (1932), Floriated Capitals (1932), Bunyan (1934) ja Jubilee (1934). ==Tuotantoa== Tiedosto:GillFaces.png|Eric Gillin suunnittelemia kirjasimia. Tiedosto:Eric Gill - Eve (1929).jpg|Eve, 1926/1928, puupiirros. Tiedosto:Eric-Gill---Nude-woman-reclining-on-a-leopard- skin-(1928).png|Nude woman naked reclining on a leopard skin, 1928, lyijykynäpiirustus. Tiedosto:55Broadway EricGill NorthWind.jpg|North Wind, 1928, Lontoo. Tiedosto:Ariel between Wisdom and Gaiety.jpg|Ariel Between Wisdom and Gaiety, 1932, BBCn toimitalo, Lontoo. Tiedosto:Lapworth Eric Gill bas relief.jpg|Reliefi, 1928, Lapworthin kirkossa. Tiedosto:Perpetua.gif|Perpetua, 1925. Tiedosto:Gill alphabet1.gif|Gill Sans, 1927-30. ==Yksityiselämä== Eric Gill tunnetaan monista yksityiselämänsä eksentrisistä ja boheemeista piirteistä. Hän piti ajalleen epätyypillisesti tuuheaa partaa ja käytti housujen ja paidan sijasta pitkää tunikaa ilman alusasua, minkä katsoi sopivaksi asuksi niin miehille kuin naisillekin. Seksin alueella hän oli estoton kokeilija, ja hänen tiedetään harrastaneen seksiä sisarensa kanssa. Eric Gill myös hyväksikäytti tyttäriään seksuaalisesti ja sekaantui koiraansa. Hän kielsi lapsiltaan koulunkäynnin, koska katsoi sen vaikuttavan liikaa heidän persoonallisuutensa kehittymiseen. ==Lähteet== == Aiheesta muualla == * Luokka:Brittiläiset taiteilijat Luokka:Kaivertajat Luokka:Vuonna 1882 syntyneet Luokka:Vuonna 1940 kuolleet Luokka:Englantilaiset kirjainmuotoilijat
Hevosponttoo

Hevosponttoo (tai -ponttuu) on lähinnä tukkilauttojen vetämiseen tarkoitettu alustyyppi. Hevosponttoita käytettiin runsaasti Suomen sisävesiliikenteessä ennen höyrykoneella varustettujen hinaajien ja varppaajien yleistymistä 1800-luvulla. Pienemmillä uittoreiteillä hevosponttoot säilyttivät asemansa myös höyryalusten yleistyttyä. Aivan pienillä vesillä saatettiin käyttää hevosponttoiden tapaan toimivia, mutta ihmisvoimin kelattavia miesponttoita. Hevosponttoon toimintaperiaate oli varppaajan kaltainen: Lauttamaisen aluksen keulasta vedettiin soutuveneen avulla tulevaan kulkusuuntaan muutamia satoja metrejä pitkä köysi. Köysi joko kiinnitettiin rannalle tai ankkuroitiin järven pohjaan. Tämän jälkeen hevonen ryhtyi kiertämään lautan keskellä sijaitsevaa vorokkia, jonka ympärille köysi kiertyi ja ponttoo tukkilauttoineen alkoi liikkua kohti määränpäätään. Vetoköyden kierryttyä kokonaan vorokin ympärille kuljetettiin sen pää seuraavaan määränpäähän. == Katso myös == * Uitto Luokka:Laivatyypit
Legio XIX

Legio XIX (yhdeksästoista legioona) oli roomalainen legioona, jonka Augustus perusti noin vuonna 41 eaa. tai 40 eaa. Legioona tuhoutui Teutoburgin taistelussa vuonna 9 jaa. Sen tunnusta ja nimeä ei tunneta mutta se saattoi olla Gallica tai Germanica. Legioonan ensimmäinen sijoituspaikka oli Sisilia, missä se taisteli Sextus Pompeiusta vastaan. Vuonna 30 eaa. legioona siirrettiin Pisan lähistölle ja sen jälkeen Reinille, jossa perusleiri oli Kölnissä. Legio XIX osallistui Drusuksen ja Tiberiuksen Germaniaan tekemiin sotaretkiin. Vuonna 7 jaa. Publius Quinctilius Varuksesta tuli Germanian maaherra ja myös Legio XIX:n komentaja. Syyskuussa vuonna 9 roomalaisten keruskiliittolaisten johtaja Arminius ilmoitti, että Reinillä oli syttynyt kapina. Varus siirtyi kolmen legioonansa (XVII, XVIII ja XIX) kanssa länteen kukistaakseen kapinan. Arminius oli kuitenkin pettänyt roomalaiset ja johti heidät ansaan lähellä nykyistä Osnabrückiä. Germaanit tuhosivat kaikki kolme legioonaa, ja niiden kotkat katosivat. == Lähteet == * Luokka:Roomalaiset legioonat
Mohammed Daud Khan

Mohammed Daud Khan (18. heinäkuuta 1909 – 28. huhtikuuta 1978) oli Afganistanin pääministeri vuosina 1953–1963 ja ensimmäinen presidentti 1973–1978. Mohammed Daud Khan oli vuodesta 1953 serkkunsa kuningas Mohammed Zahir Shahin nimittämänä pääministerinä. Kenraali Khan tunnettiin pääministerikautenaan edistyksellisestä politiikastaan etenkin naisten oikeuksien kannalta ja kahdesta viiden vuoden modernisoimissuunnitelmastaan. Hän kääntyi Neuvostoliiton puoleen talous- ja sotilasavun saamiseksi. Kuningas erotti hänet 1963 ja ryhtyi hallitsemaan itse. Vuonna 1973 Mohammed Daud Khan kaappasi vallan kuninkaan ollessa ulkomailla ja julisti maan tasavallaksi ja itsensä presidentiksi. Hän yritti pelata Neuvostoliiton ja länsivallat toisiaan vastaan ja vieraannutti vasemmistolaiset tukijansa. Hän hankki runsaasti aseita tukijoiltaan Neuvostoliitosta taistellakseen kasvavaa islamistista liikettä vastaan, joka nousi kapinaan maaseudulla, ja jonka johtajista monet hakivat turvaa naapurimaista. Asevarustelu huolestutti Pakistania ja Irania niiden pelätessä Afganistanin tavoittelevan pääsyä merelle. Khan salamurhattiin presidenttikautensa lopuksi Afganistanin kahtiajakautuneen marxilaisen kansandemokraattisen puolueen radikaalin maolaisen Khalq-siiven vallankaappauksessa. Khanin jäännökset haudattiin Kabulin lähistölle 2009, 30 vuotta hänen murhansa jälkeen. == Lähteet == Luokka:Afganistanin presidentit Luokka:Afganistanin pääministerit Luokka:Prinssit Luokka:Afganistanilaiset henkirikosten uhrit Luokka:Vuonna 1909 syntyneet Luokka:Vuonna 1978 kuolleet
Karvionkoski

Karvionkoski on koski Heinävedellä Karvion kylässä Pohjois-Karjalassa Kermajärven ja Varisveden välissä. Koski on Heinäveden reitin suosituin kalastusalue. Kosken yläpuolelta kulkee 11 metrin korkeudessa valtatien 23 silta ja kosken vierestä menee Heinäveden reittiin kuuluva Karvion kanava. Kosken pituus on noin 1 500 metriä. Kosken eteläpuolella on rakennettua aluetta, kuten lomamökkejä ja leirintäalue. Pohjoispuoli on rakentamatonta. Karvionkoski on erityiskalastusvyöhyke, jonne Metsähallitus myy kalastuslupia. Koskeen on istutettu pienpoikasistutuksina kirjolohta, taimenta ja järvilohta ja siinä elää vähäisesti luonnonvaraisena taimenta, säynettä ja siikaa. Sallittuja kalastustapoja koskessa ovat perho- ja heittokalastus. Kuva:Heinävesi-map canals 4.png|Karvionkoski, kanava ja ympäristö. Kuva:Karvionkoski rapids.jpg|Karvionkoskea. Karvio Canal (1).jpg|Karvionkoski ja Karvion kanava. I11 873 Karvionkoski.jpg|Karvionkoskea. == Lähteet== == Aiheesta muualla == * Kalapaikka.net, Karvionkoski * Karvionkoski 7561 (eraluvat.fi) * Karvionkosken kupeessa Karvio Camping (6/2021) (leirintaopas.fi) Luokka:Heinäveden luonto Luokka:Heinäveden reitti Luokka:Suomen kosket
Club for Five

Club for Five on Helsingissä vuonna 2000 perustettu suomalainen a cappella -lauluyhtye. Yhtye voitti Tampereen Sävel -yhtyelaulukilpailun vuonna 2001. Yhtye on keikkaillut Suomen lisäksi myös ulkomailla, muun muassa Kiinassa, Pohjois-Amerikassa ja Euroopassa. Yhtye on julkaissut yhdeksän studioalbumia ja niistä viisi myynyt kultaa. ==Kokoonpano== Yhtyeen alkuperäiseen kokoonpanoon kuuluivat Ninni Poijärvi, Susanna Lukkarinen (o.s. Hietala), Jouni Kannisto, Tuomas Ahola ja Tuukka Haapaniemi. Sopraanona toiminut Poijärvi jätti yhtyeen ja siirtyi soolouralle keväällä 2005. Poijärven tilalle yhtyeeseen nousi Maija Sariola (o.s. Kinnunen). Syyskaudella 2007 Maija Sariolan sijaisena toimi Eeppi Ursin. 3\. tammikuuta 2011 uutisoitiin Tuomas Aholan ja Susanna Hietalan jättäneen yhtyeen ja Eeppi Ursinin ja Juha Viitalan korvanneen heidät. 10\. kesäkuuta 2013 yhtye ilmoitti Eeppi Ursinin jättävän yhtyeen ja hänen tilalleen yhtyeeseen palasi perustajajäsen Susanna Lukkarinen. ===Nykyinen kokoonpano=== * Maija Sariola, sopraano (2005–) * Saima Haapanen, altto (2022–) * Jouni Kannisto, tenori (2000–) * Tuukka Haapaniemi, basso (2000–) * Juha Viitala, baritoni (2011–) ===Entiset jäsenet === * Tuomas Ahola (2000–2011) * Eeppi Ursin (2007, 2011–2013) * Ninni Poijärvi (2000–2005) * Susanna Lukkarinen, altto (2000–2011, 2013–2021) ==Diskografia== ===Albumit=== Nimi Julkaisutiedot Lista Myynti Albumilista Ensi-ilta *Julkaistu: 26. lokakuuta 2004 *Levy-yhtiö: Universal Music *Formaatti: CD / digitaalinen #9 15 000+ (kultaa) Uni *Julkaistu: 3. toukokuuta 2006 *Levy-yhtiö: Universal Music *Formaatti: CD / digitaalinen #7 – Rekiretki *Julkaistu: 7. marraskuuta 2007 *Levy-yhtiö: Universal Music *Formaatti: CD / digitaalinen #13 15 000+ (kultaa) You’re the Voice *Julkaistu: 14. lokakuuta 2009 *Levy-yhtiö: Warner Music Finland *Formaatti: CD / digitaalinen #8 16 500+ (kultaa) Ihmiset *Julkaistu: 26. lokakuuta 2011 *Levy-yhtiö: Warner Music Finland *Formaatti: CD / digitaalinen #7 14 100+ (kultaa) Jouluna *Julkaistu: 8. marraskuuta 2013 *Levy-yhtiö: Warner Music Finland *Formaatti: CD / digitaalinen #9 12 000+ (kultaa) Ennen tätä hetkeä *Julkaistu: 23. lokakuuta 2015 *Levy-yhtiö: Warner Music Finland *Formaatti: CD / digitaalinen #45 – Songs of Kirka *Julkaistu: 1. maaliskuuta 2019 *Formaatti: CD / digitaalinen – – Virret *Julkaistu: 24. syyskuuta 2020 *Formaatti: CD / digitaalinen – – ===Livealbumit=== Nimi Julkaisutiedot Lista Myynti Albumilista In Concert – You’re the Voice *Julkaistu: 20. lokakuuta 2010 *Levy-yhtiö: Warner Music Finland *Formaatti: CD+DVD / digitaalinen #47 – Jouluna Live *Julkaistu: 17. joulukuuta 2018 *Formaatti: CD / digitaalinen – – ===Kokoelmat=== Nimi Julkaisutiedot Lista Myynti Albumilista Kaikki parhaat – Best Of 2003–2016 *Julkaistu: 18. marraskuuta 2016 *Levy-yhtiö: Warner Music Finland *Formaatti: CD / digitaalinen – – Joulun parhaat *Julkaistu: 18. marraskuuta 2016 *Levy-yhtiö: Warner Music Finland *Formaatti: CD / digitaalinen – – == Lähteet == == Aiheesta muualla == * Yhtyeen kotisivut Luokka:Suomalaiset lauluyhtyeet
Michael Doohan

Michael ”Mick” Doohan (s. 4. kesäkuuta 1965 Brisbane) on australialainen ratamoottoripyöräilijä. Hän voitti 500cc-luokassa viisi maailmanmestaruutta ja 54 osakilpailua. Doohan kilpaili koko uransa 500-kuutioisissa, aloitti siellä 1989 ja lopetti 1999. Viisi maailmanmestaruuttaan hän otti vuosina 1994, 1995, 1996, 1997 ja 1998. Doohan ajoi uransa jokaisen kilpailun Hondalla. Hänen poikansa Jack Doohan on kilpa-autoilija, joka on ajanut eri Formula-sarjoissa. Kausi Sijoitus GP:t Pisteet Voitot Palkintosijat Paalupaikat Nopeimmat kierrokset 1989 9. 12 81 - 1 - - 1990 3. 15 179 1 5 3 2 1991 2. 15 224 3 14 2 1 1992 2. 9 136 5 7 6 5 1993 4. 13 156 1 6 4 4 1994 1. 14 317 9 14 6 7 1995 1. 13 248 7 10 9 7 1996 1. 15 309 8 12 8 4 1997 1. 15 340 12 14 12 11 1998 1. 14 260 8 11 8 3 1999 17. 2 33 - 1 - 2 Yht. - 137 2283 54 95 58 46 == Lähteet == Luokka:Australialaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1965 syntyneet Luokka:Elävät henkilöt
Barcelonan metro

Barcelonan metro (esp. ja ) on Katalonian itsehallintoalueen pääkaupungissa ja Espanjan toiseksi suurimmassa kaupungissa Barcelonassa toimiva metrojärjestelmä. Se avattiin vuonna 1924 yksilinjaisena. Ensimmäinen metrolinja johti Katalonia-aukiolta (Plaça de Catalunya) Lessepsin aukiolle (Plaça Lesseps), ja sitä kutsuttiin nimellä Gran Metropolitano de Barcelona, ja se oli Espanjan toinen metro Madridin jälkeen. Barcelonan metro koostuu yhdeksästä linjasta, mutta lisää ollaan rakentamassa. ==Linjat== Linjat 1, 2, 3, 4, 5 ja 11 ovat Transports Metropolitans de Barcelonan (TMB) liikennöimiä varsinaisia metrolinjoja. Linjat 6, 7 ja 8 ovat metrotyyppisiä lähjunia, joita liikennöi Ferrocarrils de la Generalitat de Catalunya (FGC). Molemmat käyttävät samaa lippujärjestelmää. Lisäksi Montjuïc-vuoren funikulaari on integroitu metroverkostoon. Linjoilla ei ole nimiä, vaan ne on erotettu toisistaan numeroin ja tunnusvärein. Nykyisin myös Trambaix- ja Trambesòs- pikaraitiotielinjat merkitään metrokarttoihin. Linjan tunnus ja numero Avattu Pääteasemat Pituus (km) Asemien lukumäärä Linja 1 1926 Hospital de Bellvitge - Fondo 20,70 29 Linja 2 1995 Paral·lel - Pep Ventura 13,10 17 Linja 3 1924 Zona Universitària - Trinitat Nova 18,40 26 Linja 4 1973 Trinitat Nova - La Pau 16,70 22 Linja 5 1959 Cornellà Centre - Horta 16,70 23 Linja 6 1929 Pl. Catalunya - Reina Elisenda 5,38 9 Linja 7 1954 Pl. Catalunya - Av. Tibidabo 4,63 7 Linja 8 1912 Pl. Espanya - Molí Nou-Ciutat Cooperativa 11,27 11 Linja 11 2003 Trinitat Nova - Can Cuiàs 2,11 5 Funicular de Montjuïc 1929 Paral·lel - Parc de Montjuïc 0,76 2 ==Katso myös== *Madridin metro *Sevillan metro == Aiheesta muualla == * Transports Metropolitans de Barcelona *
Petrumajärvi

Petruma on järvi Heinävedellä Pohjois-Karjalassa Petruman kylässä. Se on suosittu kalastus- ja retkeilyjärvi. Petruman pinta-ala on 11,02 neliökilometriä. Järvellä on kartan mukaan noin 20 saarta, joista suurimmat ovat Suurisaari ja Haaposaari. Järvi on luodattu ja siitä on julkaistu syvyyskartat. Järven syvin kohta on 31,6 metriä ja se sijaitsee järven pohjoisosassa. Toinen noin 30 metriä syvä kohta sijaitsee järven kaakkoisosassa Mustalahdessa. Järven rantaviivan pituus on 44,6 kilometriä. Rannat ovat pääosin metsämaata, mutta järven lounaisrannoilla on myös peltoja. Petruman vesitilavuus on 65 519 000 kuutiometriä ja keskisyvyys 5,9 metriä.Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 16.11.2024. Petruma sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Kallaveden alaosan alueella (04.27), jonka Petrumajoen valuma- alueeseen (04.277) se kuuluu. Järven vedenpinnankorkeus on 89,4 mpy. Petruma laskee sen lounaispäästä lähtevää Petrumanjokea pitkin Kermajärveen, joka laskee Kerman, Vihovuonteen ja Pilpan koskien kautta Saimaan Haukiveteen. Petruman ja Kermajärven välinen pudotus on 9,3 metriä. == Lähteet == Luokka:Heinäveden järvet Luokka:Heinäveden reitti
Alfred Domett

Alfred Domett (20. toukokuuta 1811 – 2. marraskuuta 1887) oli brittiläinen valtiomies ja runoilija. Hän toimi vuosina 1862–1863 Uuden-Seelannin neljäntenä pääministerinä. Domett syntyi Camberwell Grovessa, Surreyssä. Hän opiskeli Cambridgen yliopistossa, mutta lähti sieltä vuonna 1833. Nuorena hän kirjoitti runoja muun muassa Blackwood's Magazine -lehteen. Vuonna 1842 Domett muutti Uuteen-Seelantiin, jossa hän sai hoidettavikseen useita hallinnollisia toimia. Vuonna 1862 hän nousi maan pääministeriksi. Vuonna 1863 hänen seuraajakseen tuli Frederick Whitaker. Vuonna 1871 Domett palasi Englantiin, jossa hän kuoli vuonna 1887. Luokka:Uuden-Seelannin pääministerit Luokka:Englantilaiset runoilijat Luokka:Vuonna 1811 syntyneet Luokka:Vuonna 1887 kuolleet
Mateus

thumb|Mateus Mateus on portugalilainen roséviini. Se kehitettiin vuonna 1942. Tuottaminen aloitettiin toisen maailmansodan loppuvaiheilla. 1980-luvun lopulla Mateus muodosti yli 40 % kaikista Portugalista muihin maihin viedyistä pöytäviineistä. Tuotteen omistaa perheyhtiö SOGRAPE. == Lähteet == Luokka:Roséviinit Luokka:Portugalilaiset viinit
Mark Snow

Mark Snow (alk. Martin Fulterman, s. 26. elokuuta 1946 New York) on yhdysvaltalainen säveltäjä, joka on säveltänyt musiikkia erityisesti elokuviin ja TV-ohjelmiin. Hän on säveltänyt muun muassa sarjan Salaiset kansiot tunnusmusiikin ja musiikin sarjaan Smallville. Snow on työskennellyt yli sadassa elokuvassa, sarjassa ja tietokonepelissä. Mark Snow on ollut 15 kertaa Emmy-ehdokkaana ja voittanut 30 ASCAP-palkintoa. ==Aiheesta muualla== * *Biografia Luokka:Yhdysvaltalaiset säveltäjät Luokka:Vuonna 1946 syntyneet Luokka:Elävät henkilöt
Ed Wood (elokuva)

Ed Wood on vuonna 1994 ensi-iltansa saanut Tim Burtonin ohjaama yhdysvaltalainen elokuva, joka kertoo kulttiohjaaja Ed Woodista. Kokonaan mustavalkoinen elokuva perustuu pitkälti Rudolph Greyn kirjoittamaan elämäkertaan Ed Wood on Ed Wood. Nimihenkilöä esittää Johnny Depp. Elokuva keskittyy aikaan, jolloin Wood teki tunnetuimmat elokuvansa, ja hänen suhteeseensa näyttelijä Bela Lugosiin. Vaikka elokuva menestyi huonosti teattereissa, se on ollut kriitikkojen suosiossa. Elokuvassa esiintyy cameoroolissa useita näyttelijöitä, jotka olivat mukana Ed Woodin kuuluisimmassa elokuvassa Plan 9 from Outer Space. Martin Landau voitti roolistaan parhaan miessivuosan Oscarin sekä Golden Globen ja SAG-palkinnon. Elokuva oli lisäksi ehdolla kahteen Oscariin, kahteen Baftaan ja Golden Globeen (mm. paras komedia-/musikaalielokuva). == Näyttelijät == == Palkintoja == === Oscarit === * Paras miessivuosa: Martin Landau * Paras maskeeraus: Rick Baker, Ve Neill, Yolanda Toussieng === Bafta-palkinnot === Ehdokkaana: * Paras miessivuosa: Martin Landau * Paras maskeeraus: Rick Baker, Ve Neill, Yolanda Toussieng === Golden Globet === * Paras miessivuosa: Martin Landau Ehdokkaana: * Paras komedia tai musikaali * Paras miespääosa komediassa tai musikaalissa: Johnny Depp Luokka:Vuoden 1994 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset elämäkertaelokuvat Luokka:Tim Burtonin ohjaamat elokuvat Luokka:Yhdysvaltalaiset mustavalkoelokuvat Luokka:Parhaan miessivuosan Oscar- palkinnon saaneet elokuvat Luokka:SAG-palkitut elokuvat Luokka:Homoseksuaalisuus taiteessa Luokka:1950-luvulle sijoittuvat elokuvat Luokka:Elokuvat elokuvanteosta Luokka:Elokuvat seksuaali- ja sukupuolivähemmistöistä
X-Ray Spex

X-Ray Spex oli brittiläinen punk-yhtye, joka perustettiin vuonna 1976. Yhtye julkaisi uransa aikana vain 2 studioalbumia, mutta kuitenkin single "Oh Bondage Up Yours!" on noussut punk rockin klassikkokappaleeksi. Yhtyeen debyyttialbumia Germ Free Adolescents pidetään myös punk rockin klassikkona.Hiljaiset Levyt: 100 Best Punk singles / EP's Se valittiin vuonna 2005 hakuteokseen 1001 albumia jotka jokaisen on kuultava edes kerran eläessään. == Jäsenet == *Poly Styrene (oik. Marion Elliot) – laulu *Jak Airport (oik. Jack Stafford) – kitara *Paul Dean – basso *Paul ”B. P.” Hurding – rummut *Lora Logic (oik. Susan Whitby) – saksofoni *Rudi Thompson == Diskografia == === Studioalbumit === * Germ Free Adolescents (1978) * Conscious Consumer (1995) === Livealbumit === * Live at the Roxy (1991) * Live @ the Roundhouse London 2008 (2009) === Kokoelmat === * Let's Submerge: The Anthology (2006) === Singlet === * Oh Bondage, Up Yours! (1977) * The Day The World Turned Day-Glo (1978) * Identity (1978) * Germ Free Adolescents (1978) * Highly Inflammable (1979) == Lähteet == == Aiheesta muualla == *Yhtyeen viralliset sivut Luokka:Brittiläiset punkyhtyeet Luokka:Brittiläiset uuden aallon yhtyeet
Richard Seddon

Richard Seddon (22. kesäkuuta 1845 – 10. kesäkuuta 1906) oli Uuden-Seelannin pääministeri vuosina 1893–1906. Seddon syntyi Englannissa vuonna 1845. Hänen isänsä oli koulun rehtori ja äiti opettaja. Seddon siirtyi 18-vuotiaana Australiaan ja sieltä vuonna 1866 Uuteen-Seelantiin. Pian tämän jälkeen hän meni naimisiin Australiassa tapaamansa Louisa Jane Spotswoodin kanssa. Vuonna 1877 Seddon valittiin asuinkaupunkinsa Kumaran pormestariksi. Hän pääsi Uuden- Seelannin parlamenttiin vuonna 1879. Hän oli yrittänyt jo kolme vuotta aiemmin, mutta ei saavuttanut menestystä. Kun edellinen pääministeri John Ballance kuoli vuonna 1893, hänen seuraajakseen valittiin Seddon, joka toimi virassa kolmentoista vuoden ajan. Seddon sairastui äkillisesti vuonna 1906 laivamatkalla Australiasta Uuteen-Seelantiin ja kuoli. Seuraajaksi nousi William Hall-Jones. Luokka:Uuden-Seelannin pääministerit Luokka:Vuonna 1845 syntyneet Luokka:Vuonna 1906 kuolleet
Salif Keïta

Salif Keïta (s. 25. elokuuta 1949 Djoliba, Mali) on kansainvälisesti tunnettu afropop-laulaja ja lauluntekijä. Hän on albiino ja sanoo olevansa Malin valtakunnan perustajan Sundiata Keïtan jälkeläinen. ”Afrikan kultaiseksi ääneksi” kutsutun Keïtan lauluääntä on kuvattu korkeaksi ja surusävytteiseksi. Musiikin on sanottu muistuttavan nigerialaisen Fela Kutin tyyliä, mitä Keïta piti Suomen-vierailunsa yhteydessä 1991 ymmärrettävänä, koska Nigerian kulttuuri on paljolti peräisin Malista. Alueen perinnesoitinten koran ja balafonin sijasta Keïta käyttää länsimaisia soittimia, kuten syntetisaattoreita. Helsingin Sanomien Harri Uusitorppa kirjoitti artistin kahden ensimmäisen albumin perusteella vuonna 1989, ettei mikään afrikkalainen populaarimusiikki ennen Keïtaa ole hänestä kuulostanut yhtä modernilta ja työstetyltä. == Sotilasjuntan palvelukseen == Salif Keita on ollut Malin sotilasjuntan kannattaja ja kannattanut sen tarinaa kansallisesta suvereenisuudesta ja vaatinut YK:n rauhanturvajoukkojen lähettämistä pois maasta. Elokuussa 2023 uutisoitiin, että 73-vuotias Keita on nimitetty erääksi valitun presidentti Ibrahim Boubacar Keïtan syrjäyttäjän, eversti Assimi Goitan viidestä neuvonantajista. == Diskografia == *Soro - 1987 - Mango *Ko- Yan - 1989 - Mango *Amen - 1991 - Mango *Destiny of a Noble Outcast - 1991 - PolyGram *Folon - 1995 - Mango *Rail Band - 1996 - Melodie *Seydou Bathili - 1997 - Sonodisc *Papa - 1999 - Blue Note *Sosie - 2001 - Mellemfolkeligt *Moffou - 2002 - Universal Jazz France *The Best of the Early Years - 2002 - Wrasse *Remixes from Moffou - 2004 - Universal Jazz France *M'Bemba - 2005 - Universal Jazz France *Différence - 2009 - Decca *Talé - 2012 - Universal France *Un autre blanc - 2018 - Universal France == Lähteet == == Aiheesta muualla == * Universal Music France – Salif Keïta * Dale, Penny, Salif Keïta: 'Golden Voice of Africa' supports Mali's coup leaders, 29.8.2023, BBC Luokka:Malilaiset laulajat Luokka:Vuonna 1949 syntyneet Luokka:Elävät henkilöt Luokka:Albiinot
Ikuinen virta

__NOTOC__ Ikuinen virta on Indican vuonna 2004 ilmestynyt debyyttialbumi. Se myi kultaa vuonna 2005 ja platinaa vuonna 2006. Suomen albumilistalla albumille kertyi listaviikkoja 30. Kappaleet sävelsi ja sanoitti Indican laulaja Jonsu. Sovitukseen osallistui koko yhtye. Levyltä julkaistiin singleinä kappaleet "Scarlett", "Ikuinen virta", "Ihmisen lento" ja "Vettä vasten", joista kahdesta ensimmäisestä kuvattiin myös video. Albumilla oli linkki bonusmateriaaliin. Linkistä sai kaksi kappaletta ("Unten maa" ja "Odotan"), "Scarlett"-videon, sanoitukset, kuvia ja taustakuvia. == Kappaleet == # # # # # # # # # # # == Lähteet == * Indica: === Viitteet === Luokka:Vuoden 2004 esikoisalbumit Luokka:Indican albumit Luokka:Gabi Hakasen tuottamat albumit Luokka:Erno Laitisen tuottamat albumit